CELEX: 52016DP0074
Language: et
Date: 2016-03-09 00:00:00
Title: Euroopa Parlamendi otsus mitte esitada vastuväiteid komisjoni määruse eelnõule, millega muudetakse komisjoni määrust (EL) nr 1178/2011 seoses pilootide koolitamise, eksamineerimise ja korrapärase kontrollimisega suutlikkusel põhineva navigatsiooni osas (D042244/03 – 2016/2545(RPS))

9.2.2018   
            
            
               ET
            
            
               Euroopa Liidu Teataja
            
            
               C 50/150
            
         P8_TA(2016)0074
   Vastuväidete puudumine rakendusmeetmele: pilootide koolitamine, eksamineerimine ja korrapärase kontrollimisega suutlikkusel põhinev navigatsioon
   Euroopa Parlamendi otsus mitte esitada vastuväiteid komisjoni määruse eelnõule, millega muudetakse komisjoni määrust (EL) nr 1178/2011 seoses pilootide koolitamise, eksamineerimise ja korrapärase kontrollimisega suutlikkusel põhineva navigatsiooni osas (D042244/03 – 2016/2545(RPS))
   (2018/C 050/18)
   
      Euroopa Parlament,
   
               —
            
            
               võttes arvesse komisjoni määruse eelnõu (D042244/03,
            
         
               —
            
            
               võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ (1), ja eriti selle artikli 7 lõiget 6,
            
         
               —
            
            
               võttes arvesse ülalnimetatud määruse artiklis 65 osutatud komitee 18. detsembri 2015. aasta arvamust,
            
         
               —
            
            
               võttes arvesse komisjoni 12. veebruari 2016. aasta kirja, milles komisjon palub Euroopa Parlamendil teatada, et tal ei ole määruse eelnõule vastuväiteid,
            
         
               —
            
            
               võttes arvesse transpordi- ja turismikomisjoni 23. veebruari 2016. aasta kirja komisjonide esimeeste konverentsi esimehele,
            
         
               —
            
            
               võttes arvesse nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) (2) artikli 5a lõiget 3,
            
         
               —
            
            
               võttes arvesse transpordi- ja turismikomisjoni soovitust võtta vastu otsus,
            
         
               —
            
            
               võttes arvesse kodukorra artikli 106 lõike 4 punkti d ja artikli 105 lõiget 6,
            
         
               —
            
            
               võttes arvesse, et kodukorra artikli 105 lõike 6 kolmandas ja neljandas taandes sätestatud ajavahemiku jooksul, mis lõppes 8. märtsil 2016, ei ole vastuväiteid esitatud,
            
         
               A.
            
            
               arvestades, et komisjoni määruse eelnõu eesmärk on muu hulgas pikendada ühe aasta võrra, s.t 8. aprillist 2016 kuni 2017. aasta aprillini erapiloodiloa omanike praegust üleminekuperioodi;
            
         
               B.
            
            
               arvestades, et tähtaeg, mille jooksul Euroopa Parlament peab esitama vastuväited komisjoni määruse eelnõule, lõpeb 23. aprillil 2016;
            
         
               C.
            
            
               arvestades, et kõnealuse komisjoni määruse jõustumine 8. aprilliks 2016 hoiaks ära õigusliku lünga mitme tuhande ELi kodaniku jaoks, kellel on Ameerika Ühendriikide Föderaalse Lennuameti (FAA) väljastatud erapiloodiluba;
            
         
               D.
            
            
               arvestades, et kui seda kuupäeva ei muudeta, on need piloodid sunnitud oma FAA loa valideerima või ELi loaks ümber tegema, mis nõuaks nii riiklikelt ametiasutustelt kui ka pilootidelt palju ressursse ja aega;
            
         
               E.
            
            
               arvestades, et komisjon ja Euroopa Lennundusohutusamet on valmis pidama läbirääkimisi lihtsustatud menetluse üle, mis võimaldaks piloodilubade vastastikust tunnustamist ja ümbertegemist ELi ja USA vahel, ning arvestades, et piloodid saaksid kõnealust uut menetlust kasutada tõenäoliselt alates 2016. aasta teisest poolest;
            
         
            
               1.
            
            
               teatab, et Euroopa Parlamendil ei ole komisjoni määruse eelnõule vastuväiteid;
            
         
            
               2.
            
            
               teeb presidendile ülesandeks edastada käesolev otsus komisjonile ja teavitamise eesmärgil nõukogule.
            
         
      (1)  ELT L 79, 19.3.2008, lk 1.
   
      (2)  EÜT L 184, 17.7.1999, lk 23.